— Мне стала млосна ад гэтай навіны, — кажа Юрый Мяцельскі, жыхар горада Слуцка, які пра смерць Ігара Барбашынскага даведаўся з інтэрнэта. — Прыйшоў падтрымаць маці. Раптоўна памёр чалавек без аніякага дыягназу. Чалавек знаходзіўся ў турме пад кантролем дзяржавы. Яна павінна была забяспечыць яму жыццё і бяспеку, незалежна ад яго статусу. Мала аднаго гора, дык яшчэ і брата не прывезлі на пахаванне. Нанеслі яшчэ адзін удар. Нейкія, бачыце, судовыя працэдуры там не спрацавалі. Гэта проста здзек з гэтай сям’і. Жорсткасць і бесчалавечнасць з боку бюракратычнай сістэмы.